अलैंगिक स्वाभिमान ध्वज

अलैंगिक स्वाभिमान ध्वज हा २०१० मध्ये एसेक्शुअल व्हिझीबिलिटी अँड एजुकेशन नेटवर्क च्या सदस्याने तयार केलेला अलैंगिक समुदायाचे प्रतिनिधित्व करणारा एक स्वाभिमान ध्वज आहे.   या ध्वजावर समान आकाराचे चार आडवे पट्टे आहेत.  वरपासून - काळे, राखाडी, पांढरे आणि जांभळे या रंगांचे पट्टेआहेत.   काळी पट्टी अलैंगिकता दर्शवते, राखाडी पट्टी राखाडी लैंगिकता आणि निमलैंगिकता दर्शवते,  पांढरी पट्टी लैंगिकता किंवा समर्थन ,  आणि जांभळी पट्टी संपूर्ण समुदायाचे प्रतिनिधित्व करते. "Asexual Flag Thread." Asexuality.org, 30 June 2010, https://www.asexuality.org/en/topic/51646-asexual-flag-thread/#comment-1571308. Retrieved 2025‑12‑09.  हा ध्वज अनेक कार्यक्रमांमध्ये देखील अलैंगिक समुदायाचे प्रतिनिधित्व करण्यासाठी वापरला जातो.  

 संबंधित ध्वज 
अलैंगिक ध्वज इतर अनेक स्वाभिमान ध्वजांसाठी प्रेरणा बनला आहे, विशेषतः अलैंगिक वर्णपटातील ध्वजांसाठी.

निमलैंगिक ध्वजाची उत्पत्ती पूर्णपणे ज्ञात नाही. या ध्वजात डाव्या बाजूला मध्यभागी आतील बाजूस निर्देशित करणारा एक काळा त्रिकोण आहे, ज्यामध्ये पांढरे, जांभळे आणि राखाडी रंगात ३ पट्टे आहेत, जांभळे पट्टी पांढऱ्या आणि राखाडी पट्ट्यांपेक्षा पातळ आहे. निमलैंगिक ध्वजावरील रंग अलैंगिक ध्वजाशी प्रतीकात्मकता सामायिक करतात. 

निमप्रणयी ध्वज निमलाइनफिक ध्वजाच्या  समकक्षांसारखेच आहेत, परंतु यात जांभळ्या रंगाची जागा हिरवा रंग आहे, कारण हिरवा रंग अप्रणयी ध्वजातील अप्रणयी वर्णपट दर्शवतो.  

अप्रणयी-अलैंगिक ध्वजात केशरी, पिवळा, पांढरा, हलका निळा आणि नंतर गडद निळा असे पाच समान आडवे पट्टे आहेत. यात केशरी आणि निळ्या रंगाच्या छटा निवडल्या गेल्या कारण दोन्ही रंग अप्रणयी ध्वजातील हिरव्या आणि रंगचक्रावरील अलैंगिक ध्वजातील जांभळ्या रंगाच्या मध्ये आहेत. 

 संदर्भ 

वर्ग:अलैंगिकता